रामपुर : शिक्षकों को भी दें लोकल छुट्टी का लाभ, शिक्षकों की संख्या समस्त विभागों के कर्मचारियों से ज्यादा, प्राथमिक शिक्षक संघ ने दिया जिलाधिकारी को ज्ञापन - प्राइमरी का मास्टर ● इन | Primary Ka Master District News Channel
रामपुर : शिक्षकों को भी दें लोकल छुट्टी का लाभ, शिक्षकों की संख्या समस्त विभागों के कर्मचारियों से ज्यादा, प्राथमिक शिक्षक संघ ने दिया जिलाधिकारी को ज्ञापन
 त्योहारों के बाद होने वाली असुविधा से होना पड़ता है दो चार
रामपुर। प्राथमिक शिक्षक संघ ने जिलाधिकारी को ज्ञापन देकर कहा है कि स्थानीय अवकाशों में शिक्षकों को भी लाभ दिया जाए। अक्सर ऐसे स्थानीय अवकाश होते हैं, जिनमें शिक्षकों को लाभ नहीं मिलता है। प्राथमिक शिक्षक संघ ने जिलाधिकारी को भेजे ज्ञापन में कहा है कि जिलाधिकारी के स्तर से कुछ स्थानीय अवकाश घोषित किए जाते हैं। इनमें ऐसे अवकाश होते हैं, जिनमें शिक्षकों को लाभ नहीं मिल पाता। शिक्षकों की सख्ंया समस्त विभागों के कर्मचारियों से ज्यादा है। इसलिए अवकाश में उनका ध्यान रखा जाए। शिक्षकों ने आठ सुझाव भी दिए हैं, जिनमें शिवरात्रि पर रठौंडा मेले के अगले दिन, बैसाखी, सावन का अंतिम सोमवार, बकरीद के अगले दिन, रक्षाबंधन के अगले दिन, नवरात्रि के पहले दिन, धनतेरस और गंगा स्नान के अगले दिन स्थानीय अवकाश घोषित किया जाए। ज्ञापन पर जिलाध्यक्ष कैलाश बाबू, जिला मंत्री आनंद प्रकाश गुप्ता, शकुंतला वर्मा, छत्रपाल यादव, आसिफ अली, महेन्द्र प्रताप सिंह, चुन्नीलाल, सुरेश सक्सेना, रीता सक्सेना, अलीम खां, सईदुज्जफर रहमानी, दिलशाद वारसी, खालिद खां, हिमेन्द्र प्रताप, जफर बेग आदि के हस्ताक्षर हैं।